মামলার অভিযোগে বলা হয়, ৪৮ ঘণ্টার হরতালের প্রথম দিন ৬ জুলাই সংসদ ভবনের সামনে মানিক মিয়া এভিনিউয়ে বিরোধীদলীয় ২২ জন সাংসদ পদযাত্রা করেন। এ  সময় ঢাকা মহানগর পুলিশের অতিরিক্ত পুলিশ কমিশনার হারুন-অর রশীদ ও সহকারী কমিশনার বিপ্লব সরকারের নেতৃত্বে পরিকল্পিত ও উদ্দেশ্যপ্রণোদিতভাবে তাঁদের ঘিরে রাখে। সরকারের পূর্বপরিকল্পনা অনুসারে তাঁরা বিনা উসকানিতে ফারুককে মারধর করে হত্যার চেষ্টা করেন। আহত অবস্থায় বর্তমানে তিনি হাসপাতালে চিকিৎসাধীন আছেন। মামলায় পুলিশের এই দুই ঊর্ধ্বতন কর্মকর্তাসহ ৩০ জনকে আসামি করা হয়েছে। এর আগে সরকারি কাজে বাধা দেওয়ার অভিযোগে ঘটনার দিনই শেরেবাংলা নগর থানার উপপরিদর্শক (এসআই) নাজমুল করিম বাদী হয়ে ফারুকের বিরুদ্ধে একটি মামলা করেন। তবে  বিএনপি মামলা করতে গেলে পুলিশ তা নেয়নি।